חוק העיסוק באופטומטריה

{{ח:התחלה}}
{{ח:כותרת|חוק העיסוק באופטומטריה, התשנ״א–1991}}

{{ח:פתיח-התחלה}}
{{ח:מאגר|2000483}} {{ח:תיבה|ס״ח תשנ״א, 191|חוק העיסוק באופטומטריה|https://fs.knesset.gov.il/12/law/12_lsr_210832.pdf}}; {{ח:תיבה|תש״ס, 185|חוק הסדרת פרסומת של בעלי מקצוע (תיקוני חקיקה)|https://fs.knesset.gov.il/15/law/15_lsr_300210.pdf}}; {{ח:תיבה|תשס״ה, 744|תיקון מס׳ 15 לחוק בתי משפט לענינים מינהליים|https://fs.knesset.gov.il/16/law/16_lsr_299627.pdf}}; {{ח:תיבה|תשע״ט, 153|תיקון מס׳ 3|https://fs.knesset.gov.il/20/law/20_lsr_528248.pdf}}; {{ח:תיבה|תשפ״ג, 17|חוק לעניין ועדות הכנסת (תיקוני חקיקה והוראת שעה)|https://fs.knesset.gov.il/25/law/25_lsr_1783627.pdf}}.

''שינוי שיעורי קנסות:'' {{ח:תיבה|ק״ת תשנ״ג, 488|צו העונשין (שינוי שיעורי קנסות)|https://olaw.org.il/takanot/takanot-5506.pdf}}; {{ח:תיבה|תשנ״ו, 995|צו העונשין (שינוי שיעורי קנסות)|https://olaw.org.il/takanot/takanot-5760.pdf}}; {{ח:תיבה|תשס״ג, 123|צו העונשין (שינוי שיעורי קנסות)|https://olaw.org.il/takanot/takanot-6205.pdf}}; {{ח:תיבה|תש״ע, 948|צו העונשין (שינוי שיעורי קנסות)|https://olaw.org.il/takanot/takanot-6877.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”אופטומטריה“ – מדידה של כושר הראייה או של טווח הראייה של אדם, קביעה של מצב ההסתגלות או השבירה של קרני האור בעינו של אדם, התאמת עדשות לשיפור הראייה, מתן מרשם או הוראה בדבר שימוש במכשיר אופטי לראייה ומתן מרשם לעדשות מגע, התאמתן או קביעתן לעינו של אדם;
{{ח:ת|סוג=הגדרה}} ”אופטומטראי“ – מי שהורשה לפי חוק זה לעסוק באופטומטריה;
{{ח:ת|סוג=הגדרה}} ”המנהל“ – המנהל הכללי של משרד הבריאות או מי שהוא הסמיך לענין חוק זה;
{{ח:ת|סוג=הגדרה}} ”השר“ – שר הבריאות;
{{ח:ת|סוג=הגדרה}} ”ועדה מייעצת“ – הועדה המייעצת שמונתה לפי {{ח:פנימי|סעיף 18|סעיף 18}};
{{ח:ת|סוג=הגדרה}} ”רופא“ – רופא מורשה לפי {{ח:חיצוני|פקודת הרופאים|פקודת הרופאים [נוסח חדש], התשל״ז–1976}}.

{{ח:סעיף|2|זכאות לרשיון}}
{{ח:תת|(א)}} המנהל יתן רשיון לעסוק באופטומטריה למבקש שהוא בעל הכשרה מקצועית באופטומטריה.
{{ח:תת|(ב)}} בעל הכשרה מקצועית באופטומטריה ייחשב מי שהתקיימו בו כל אלה:
{{ח:תתת|(1)}} הוא בעל השכלה באופטומטריה;
{{ח:תתת|(2)}} סיים התמחות שנקבעה בתקנות;
{{ח:תתת|(3)}} עמד בהצלחה בבחינות ממשלתיות שנקבעו בתקנות.

{{ח:סעיף|3|בעל השכלה}}
{{ח:ת}} בעל השכלה לענין {{ח:פנימי|סעיף 2|סעיף 2(ב)(1)}} הוא מי שנתקיים בו אחד מאלה:
{{ח:תת|(1)}} הוא קיבל תואר המעיד על סיום חוק לימודיו כאופטומטראי בבית ספר לאופטומטריה של מוסד מוכר כהגדרתו {{ח:חיצוני|חוק המועצה להשכלה גבוהה|בחוק המועצה להשכלה גבוהה, התשי״ח–1958}};
{{ח:תת|(2)}} היא סיים את חוק לימודיו באופטומטריה באוניברסיטה או בבית ספר לאופטומטריה ברמה אוניברסיטאית בחוץ לארץ אשר המנהל הכיר בהם, ויש בידו דיפלומה שהמנהל הכיר בה.

{{ח:סעיף|4|הוראות לתקופת ביניים}}
{{ח:ת}} כל עוד לא קיים בישראל בית ספר כאמור {{ח:פנימי|סעיף 3|בסעיף 3(1)}}, יתן המנהל רשיון גם למי שאינו בעל השכלה כאמור {{ח:פנימי|סעיף 3|בסעיף 3}}, ובלבד שהתקיימו בו שני אלה:
{{ח:תת|(1)}} בידו תעודה המעידה כי סיים בהצלחה לימודי אופטומטריה בישראל, במוסד ולפי תכנית לימודים שהכיר בהם המנהל לפני תחילתו של חוק זה;
{{ח:תת|(2)}} הוא מילא אחר דרישות {{ח:פנימי|סעיף 2|סעיף 2(ב)(2) ו־(3)}}.

{{ח:סעיף|5|ייחוד העיסוק והכינוי}}
{{ח:תת|(א)}} לא יעסוק אדם באופטומטריה ולא ישתמש בתואר אופטומטראי או תואר דומה המרמז על היותו אופטומטראי אלא אם כן יש בידו רשיון לפי חוק זה.
{{ח:תת|(ב)}} הוראת איסור העיסוק באופטומטריה כמפורט בסעיף קטן (א) לא תחול –
{{ח:תתת|(1)}} על רופא מומחה במחלות עיניים, או מתמחה במחלות עיניים לפי {{ח:חיצוני|תקנות הרופאים (אישור תואר מומחה ובחינות)|תקנות הרופאים (אישור תואר מומחה ובחינות), התשל״ג–1973}} (להלן – רופא עיניים), ועל רופא מורשה שהוכיח להנחת דעתו של המנהל כי בתקופה של 5 שנים לפני תחילתו של חוק זה ייחד עיסוקו לרפואת עיניים;
{{ח:תתת|(2)}} על מי שמתמחה בעבודה מעשית באופטומטריה בפיקוחו ובהדרכתו של אופטומטראי מורשה או של רופא מורשה.

{{ח:סעיף|6|רשיון לעסוק באורטופטיקה}}
{{ח:תת|(א)}} בסעיף זה, ”אורטופטיקה“ – מדידה של פעילות השרירים של העין ומידת ההתאמה הדו־עינית, וכן טיפול – בפיקוחו של רופא עיניים – בפזילה ובעין עצלה בדרך של כיסוי עין, תירגולה ותיקונה במיכשור אופטי מתאים.
{{ח:תת|(ב)}} המנהל רשאי להעניק רשיון לעסוק באורטופטיקה למי שהתקיימו בו כל אלה:
{{ח:תתת|(1)}} בידו תעודה המעידה כי סיים בהצלחה לימודי אורטופטיקה במוסד ולפי תכנית לימודים שהכיר בהם המנהל;
{{ח:תתת|(2)}} הוא עמד בהצלחה בבחינות שקבע המנהל.
{{ח:תת|(ג)}} הוראות {{ח:פנימי|סעיף 5|סעיפים 5}}, {{ח:פנימי|סעיף 8|8(ג) עד (ה)}} {{ח:פנימי|סעיף 9|ו־9 עד 17}} יחולו, בשינויים המחוייבים, גם על אורטופטיקאים.

{{ח:סעיף|7|מומחיות מוכרת}}
{{ח:תת|(א)}} שר הבריאות רשאי לקבוע בתקנות –
{{ח:תתת|(1)}} שענף פלוני באופטומטריה יהיה מומחיות מוכרת וכן את התנאים, ההכשרה באותו ענף והבחינה הנדרשים לשם הכרה באופטומטראי כבעל תואר מומחה (להלן – בעל תואר מומחה);
{{ח:תתת|(2)}} שירותים מסויימים באופטומטריה שייוחדו לבעל תואר מומחה; בתקנות לפי פסקה זו רשאי השר לקבוע תנאים להרשאה להמשך מתן השירותים, למי שערב תחילתן של התקנות נתן כדין שירותים כאמור.
{{ח:תת|(ב)}} לא ישתמש אופטומטראי בתואר מומחה או בתואר דומה המרמז על היותו בעל אותו תואר ולא יתן שירות שיוחד לבעל תואר מומחה, אלא אם כן הוכר כבעל תואר כאמור.
{{ח:תת|(ג)|(1)}} לא יתן אופטומטראי שירות שיוחד לבעל תואר מומחה ולא ישתמש בתואר כאמור או בתואר דומה המרמז על היותו בעל תואר מומחה, אלא אם כן הוא הוכר כבעל תואר מומחה לאותו ענף באופטומטריה.
{{ח:תתת|(2)}} על אף האמור בפסקה {{ח:הערה|(}}1{{ח:הערה|)}}, רשאי אופטומטראי לתת שירות שיוחד לבעל תואר מומחה לאחר הכשרה, בחינות ובהתאם לתנאים שקבע המנהל.

{{ח:סעיף|8|הליכות העיסוק}}
{{ח:תת|(א)}} לא יטפל אופטומטראי באדם הסובל ממחלה או פגיעה בעינו, אלא אם כן נבדק אותו אדם לפני הטיפול בידי רופא עיניים והרופא קבע שאותו אדם יכול שיטופל בידי אופטומטראי.
{{ח:תת|(ב)}} לא יטפל אופטומטראי בילד או בזקן, אלא אם כן הטיפול נעשה בפיקוחו או לפי הפנייתו של רופא עיניים; השר יקבע בתקנות כללים, על פי המלצת צוות מקצועי של רופאים ואופטומטראים שמינה, מיהו ילד או זקן לענין סעיף זה.
{{ח:תת|(ג)}} לא יטפל אופטומטראי באדם בתרופות ובתכשירי רוקחות ולא יחזיק בהם, אלא בהתאם לכללים שקבע המנהל לענין זה.
{{ח:תת|(ד)}} אופטומטראי יציין על כל מסמך או תעודה שהוא נותן במהלך עיסוקו כי הוא אופטומטראי מורשה.
{{ח:תת|(ה)}} אופטומטראי יציג במקום גלוי במקום עסקו את הרשיון שניתן לו לפי {{ח:פנימי|סעיף 2|סעיף 2}}.

{{ח:סעיף|8א|מסירת תוצאות בדיקה ומרשם|תיקון: תשע״ט}}
{{ח:ת}} בדיקה ומרשם בסיום בדיקת ראייה להתאמת משקפיים או עדשות מגע שנערכה על ידי אופטומטראי, ימסור בעל בית העסק שבו נערכה הבדיקה, למטופל, את תוצאות הבדיקה ואת המרשם להתאמת משקפיים או עדשות מגע, לפי העניין.

{{ח:סעיף|9|סייגים לפרסומת|תיקון: תש״ס, תשפ״ג}}
{{ח:תת|(א)}} אופטומטראי לא יעשה, במישרין או בעקיפין, פרסומת לעיסוקו שיש בה כדי להטעות או שיש בה משום פגיעה בכבוד המקצוע או שהיא בניגוד לתקנות שהותקנו לפי סעיף קטן (ג).
{{ח:תת|(ב)}} השר, בהתייעצות עם הארגון שלדעתו מייצג את המספר הגדול ביותר של אופטומטראים (להלן – הארגון המייצג) ובאישור ועדת הבריאות של הכנסת, רשאי לקבוע סוגים, צורות, ודרכים של פרסומת –
{{ח:תתת|(1)}} שיש בהם כדי להטעות;
{{ח:תתת|(2)}} שיש בהם משום פגיעה בכבוד המקצוע.
{{ח:תת|(ג)}} השר, בהתייעצות עם הארגון המייצג ובאישור ועדת הבריאות של הכנסת, רשאי לקבוע איסורים על סוגים, צורות ודרכים של פרסומת שיש בהם משום פגיעה בציבור.
{{ח:תת|(ד)}} לא יעשה אדם פרסומת לעיסוק באופטומטריה או לעיסוקו של אופטומטראי, אשר אילו נעשתה בידי אופטומטראי היתה אסורה לפי הוראות סעיף קטן (א).
{{ח:תת|(ה)}} אופטומטראי, שאדם אחר עוסק בפרסום עיסוקו, חייב לעשות כל שאפשר כדי למנוע מאותו אדם לפעול בניגוד להוראות סעיף קטן (ד); המפר הוראה זו, דינו – מחצית הקנס הקבוע {{ח:חיצוני|חוק העונשין#סעיף 61|בסעיף 61(א)(1) לחוק העונשין, התשל״ז–1977}}.
{{ח:תת|(ו)}} הפר אדם את הוראות סעיף קטן (ד), לענין אופטומטראי מסוים, חזקה היא כי אותו אופטומטראי הפר את חובתו לפי סעיף קטן (ה), אלא אם כן הוכיח האופטומטראי כי עשה כל שאפשר כדי למלא את חובתו.
{{ח:תת|(ז)}} הוראות לפי סעיף זה {{ח:פנימי|סעיף 13|וסעיף 13}} באות להוסיף על הוראות כל דין.

{{ח:סעיף|10||תיקון: תש״ס}}
{{ח:ת}} {{ח:הערה|(בוטל).}}

{{ח:סעיף|11||תיקון: תש״ס}}
{{ח:ת}} {{ח:הערה|(בוטל).}}

{{ח:סעיף|12||תיקון: תש״ס}}
{{ח:ת}} {{ח:הערה|(בוטל).}}

{{ח:סעיף|13|ביטול והתליה של רשיון או תעודת מומחה|תיקון: תש״ס}}
{{ח:ת}} מצא המנהל כי אופטומטראי פעל בחוסר יכולת או כושר מקצועי או ברשלנות, או שהשיג את רשיונו או את הכרתו כמומחה במצג שוא, או שהורשע בעבירה שיש עמה קלון או שהפר הוראות לפי {{ח:פנימי|סעיף 9|סעיף 9}}, רשאי הוא לבטל את רשיונו או את תואר המומחה שלו, לפי הענין, או להתלותו לתקופה שלא תעלה על חמש שנים.

{{ח:סעיף|14|ועדת שמיעה}}
{{ח:ת}} לא ינקוט המנהל אמצעי כאמור {{ח:פנימי|סעיף 13|בסעיף 13}} אלא אם כן ניתנה לאופטומטראי הזדמנות להשמיע את הסבריו לפני ועדה בת שלושה חברים שמינה המנהל; הועדה תורכב מנציג היועץ המשפטי לממשלה, שיהיה יושב ראש הועדה, מרופא עיניים וכן מאופטומטראי בעל רשיון של לא פחות מחמש שנים.

{{ח:סעיף|15|ערר}}
{{ח:תת|(א)}} אופטומטראי הרואה עצמו נפגע מהחלטת המנהל לפי {{ח:פנימי|סעיף 13|סעיף 13}}, רשאי לערור על החלטת המנהל לפני בית משפט השלום שבתחום שיפוטו נמצא מקום עיסוקו של האופטומטראי.
{{ח:תת|(ב)}} על פסק דינו של בית משפט השלום בערר ניתן לערער לפני בית המשפט המחוזי, אם ניתנה רשות לכך מאת שופט של בית המשפט המחוזי.
{{ח:תת|(ג)}} שר המשפטים רשאי לקבוע סדרי דין לענין ערר לפי סעיף קטן (א), לרבות בדבר המועד להגשתו וסמכות בית המשפט להארכת המועד.

{{ח:סעיף|16|תשלום אגרות}}
{{ח:תת|(א)}} אופטומטראי ישלם מדי שנתיים אגרת רשיון; כמו כן ישולמו אגרות עבור תעודות מומחה ובחינות, הכל כפי שייקבע בתקנות.
{{ח:תת|(ב)}} לא שילם אופטומטראי אגרת רשיון כאמור בסעיף קטן (א) בשל תקופה של ארבע שנים, ישלח לו המנהל הודעה על חובתו לשלמה תוך חמישה עשר ימים מקבלת ההודעה; לא שולמה האגרה במועד האמור, רשאי המנהל לבטל את רשיונו של האופטומטראי.
{{ח:תת|(ג)}} אגרות לפי סעיף זה תיועדנה למימון הטיפול בכל הקשור לביצוע הוראות חוק זה.

{{ח:סעיף|17|עונשין|תיקון: תש״ס, [ק״ת שינוי שיעורי קנסות]}}
{{ח:תת|(א)}} העוסק באופטומטריה ואין בידו רשיון תקף לפי חוק זה, דינו – מאסר שנה או קנס 123,000 שקלים חדשים.
{{ח:תת|(ב)}} המשתמש בתואר אופטומטראי בניגוד להוראת {{ח:פנימי|סעיף 5|סעיף 5(א)}} והעובר על הוראה מהוראות {{ח:פנימי|סעיף 7|סעיפים 7(ב)}}, {{ח:פנימי|סעיף 7|7(ג)}} {{ח:פנימי|סעיף 8|ו־8}}, דינם – מאסר שלושה חדשים או קנס 35,500 שקלים חדשים.
{{ח:תת|(ג)}} העובר על הוראות {{ח:פנימי|סעיף 9|סעיף 9(א) ו־(ד)}}, דינו – קנס.

{{ח:סעיף|18|ועדה מייעצת}}
{{ח:ת}} השר ימנה ועדה מייעצת של חמישה חברים, ובהם עובד משרד הבריאות והוא יהיה יושב ראש הועדה, שני רופאי עיניים ושני אופטומטראים, וכן ימנה לכל חבר ממלא מקום.

{{ח:סעיף|19|ביצוע ותקנות|תיקון: תשפ״ג}}
{{ח:תת|(א)}} השר ממונה על ביצוע חוק זה והוא רשאי להתקין תקנות בכל ענין הנוגע לביצועו, לרבות בענינים אלה:
{{ח:תתת|(1)}} התנאים למתן הכרה במוסד ובתכנית לימודים לענין {{ח:פנימי|סעיף 3|סעיפים 3(2)}}, {{ח:פנימי|סעיף 4|4(1)}} {{ח:פנימי|סעיף 6|ו־6(ב)(1)}}, תקופת ההתמחות ותנאיה וכן נושאי הבחינות וסדריהן;
{{ח:תתת|(2)}} החובות המקצועיות החלות על אופטומטראי במסגרת עיסוקו;
{{ח:תתת|(3)}} חובת האופטומטראי למסור למנהל פרטים שלדעת המנהל עשויה להיות להם נפקות לעיסוקו באופטומטריה, וכל שינוי בהם;
{{ח:תתת|(4)}} הרישומים שאופטומטראי ינהל וישמור בקשר לשירותים שנתן במהלך עיסוקו;
{{ח:תתת|(5)}} שיעורי האגרות לרשיונות, לתעודות מומחה ולבחינות, לרבות הוראות בדבר הצמדה וריבית בשל פיגור בתשלום האגרה;
{{ח:תתת|(6)}} החלת ההוראות בפסקה (5) גם לענין אורטופטיקאים.
{{ח:תת|(ב)}} תקנות לפי סעיף קטן (א)(1) ו־(5) ולפי {{ח:פנימי|סעיף 7|סעיפים 7}} {{ח:פנימי|סעיף 8|ו־8(ב)}} טעונות אישורה של ועדת הבריאות של הכנסת.
{{ח:תת|(ג)}} תקנות לפי סעיף קטן (א)(2) ו־(4) ולפי {{ח:פנימי|סעיף 7|סעיף 7}} יותקנו לאחר התייעצות עם הועדה המייעצת.

{{ח:סעיף|20|תחילה והוראות מעבר}}
{{ח:תת|(א)}} תחילתו של חוק זה ביום כ״א באב התשנ״א (1 באוגוסט 1991).
{{ח:תת|(ב)}} מי שערב תחילתו של חוק זה היה רשום בפנקס לפי צו הפיקוח על מצרכים ושירותים (עיסוק באופטומטריה), התש״ם–1980, זכאי לקבל רשיון לעסוק באופטומטריה אם הגיש בקשה תוך שנה מיום פרסומו של חוק זה.
{{ח:תת|(ג)}} מי שערב תחילתו של חוק זה היתה בידו תעודה ממשרד הבריאות המכירה בו כבעל מעמד במקצוע האורטופטיקה, זכאי לקבל רשיון לעסוק באורטופטיקה אם הגיש בקשה תוך ששה חדשים מיום פרסומו של חוק זה.

{{ח:סעיף|21|ביטול צו האופטומטראים}}
{{ח:ת}} צו הפיקוח על מצרכים ושירותים (עיסוק באופטומטריה), התש״ם–1980 – בטל.

{{ח:חתימות|נתקבל בכנסת ביום כ׳ בתמוז התשנ״א (2 ביולי 1991).}}
* '''יצחק שמיר'''
ראש הממשלה
* '''אהוד אולמרט'''
שר הבריאות
* '''חיים הרצוג'''
נשיא המדינה
* '''דב שילנסקי'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]